LÄYLIÄISTEN LUJA RY TOIMINTAKERTOMUS

NUORISOJAOSTO

TOIMINTAKERTOMUS 2007

**Jaoston kokoonpano 2007**

Hanna-Kaisa Ketonen

Päivi Kuusinen puheenjohtaja

Eija Kytöläinen

Marjo Luukkainen

Juhani Pyykkö

Mia Väätäinen

Elina Penttilä sihteeri

**Kokoukset**

Nuorisojaosto kokoontui 12 kertaa.

**Harjoitustoiminta, jumppa/liikuntakerhot**

*Taaperojumppa 0-3 v*. kokoontui kevätkaudella keskiviikkoisin päiväkoti Pellavassa. Syksyllä taaperojumppaajat kokoontuivat tiistaisin. Jumpassa sekä lapset että vanhemmat saivat kokea monipuolisen liikunnan iloa ja hyötyä. Jumppahetki oli kestoltaan 30 min. Mukana oli 7 lasta.

Ohjaajana toimi keväällä Kati Hasu ja syksyllä Anne Mikkola sekä Minna Tervonen.

Keväällä 2007 maanantaisin kokoontui *4-6 vuotiaiden liikuntakerho*, jossa oli mukana keskimäärin 14 lasta. Liikuntakerhossa oli monipuolista ja vaihtelevaa ohjelmaa.

Ohjaajina toimivat Kati Aaltonen ja Sanna Shemeikka.

*1-3 luokkalaisten liikuntakerho* kokoontui kevätkaudella kerran viikossa maanantaisin koulun liikuntasalissa. Tunti tarjosi monipuolista liikkumista sekä tutustumista myös uusiin liikuntalajeihin.

Mukana oli 12 lasta.

Ohjaajana toimi Anne Hakkarainen.

Syksyllä 2007 moni ohjaaja siirtyi takaisin työelämään ja ohjaajien sekä varsinkin vapaiden salivuoroaikojen puutteessa Luja ei kyennyt jatkamaan kaikkea keväällä toteutettua toimintaa.

**Harjoitustoiminta, sähly**

Sählyharrastus jatkui vireänä myös toimintavuonna 2007. Harrastavia ryhmiä oli keväällä 3:

* + keskiviikkoisin klo 17-18 Jaana Kreander ohjasi 4-6 luokkalaisia
	+ perjantaisin klo 17-18 Niko ja Sami miettinen ohjasivat 7-9 luokkalaisia ja
	+ sunnuntaisin klo 17-18 Markus Hanninen ohjasi 1-3 luokkalaisia.

Sunnuntaisin klo 18-19 oli lisäksi aikuinen-lapsi –sählyä.

Syksyllä toimintaa jatkoi 1-3 lk sähly keskiviikkoisin ja aikuinen-lapsi–sähly sunnuntaisin.

**Harjoitustoiminta, jalkapallo**

Harjoituspaikka Läyliäisten koulu

(97-98 syntyneet) pojat ja tytöt, 15 lasta

Valmentajina Marko Aaltonen ja Olli Lindfors, syksyllä O. Lindforsin tilalle tuli Petri Shemeikka.

Harjoitukset kerran viikossa keväällä keskiviikkoisin koululla ja syksyllä maanantaisin. Joukkue osallistui helmikuussa Nordea Futsal-turnaukseen Hyvinkäällä ja kesällä touko-syyskuussa Riihimäen kaupunkisarjaan.

(99-2000 syntyneet) pojat ja tytöt, 10 lasta

Valmentajina Kalle Hasu, Timo Kytöläinen ja Jukka Venäläinen.

Harjoitukset kerran viikossa keväällä maanantaisin ja syksyllä perjantaisin.

*Aamuposti-cup* järjestettiin 15. kerran Läyliäisillä la 29.9. Joukkueita oli mukana 10 kappaletta ympäri Lopen kuntaa. Yleisen sarjan voitti Läyliäinen ja sekasarjan Kormu.

Nuorisojaosto järjesti jo perinteisen *fudisleirin* 25.-26.8. Räyskälän leirikeskuksessa. Leirillä oli 24 osallistujaa. Leiri onnistui hyvin niin sään kuin ohjelmankin osalta.

**Muu toiminta**

28.4. vappuilmapallojen myynti

30.6. kesärieha

3.11. Taitteitten iltayö

5.12. myyjäiset M-marketin pihalla

9.12. perinteinen joulujuhla Seuralassa

Kuluneena vuonna talvisää teki kepposet, ja talviriehaa ei pystytty järjestämään helmi-maaliskuussa heikon jää- ja lumitilanteen vuoksi.

Jaoston ’omasta’ tammikuisesta varainkeruutilaisuudesta päätettiin luopua, koska syksyisestä Taiteitten iltayö –tapahtumasta kehiteltiin seuran yhteinen tapahtuma.

Nuorisojaosto harjoitti varainhankintaa myymällä Lumilyhty –arpoja marras-joulukuussa.

Nuorisojaosto osallistui seuran yhteisesti järjestämiin tapahtumiin mm. kesäriehaan sekä teki yhteistyötä muiden jaostojen kanssa erilaisissa tapahtumissa.